EPG:ธุรกิจสดใสน่าสนใจเข้าลงทุนแนะนำซื้อราคาพื้นฐาน 17.00 บาท
EPGคาดการณ์กำไรหลักไตรมาส 2/60 (สิ้นสุด ก.ย.60) จะสามารถเติบโตในอัตรา 2 หลักได้ (double-digit) คือ เพิ่ม 13% เทียบช่วงเดียวกันของปีก่อนแต่หากเป็นกำไรสุทธิอาจจะอ่อนลง เทียบช่วงเดียวกันของปีก่อน เพราะฐานปีที่แล้วมีกำไรอัตราแลกเปลี่ยน แนะนำซื้อราคาพื้นฐาน 17.00 บาท

8 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(8 ก.ย.) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG มีศักยภาพในการได้รับธุรกิจเพิ่มในอุตสหกรรมพลาสติกสำหรับยานยนต์ หลังจากยอดขายในงวดไตรมาส 1/60 ที่ผ่านมาเป็นสถิติสูงสุดใหม่และคิดเป็นเท่าตัวจากสองปีที่ผ่านมา ถือว่าธุรกิจนี้มีความสำคัญกับ EPG เพราะเป็นสัดส่วนรายได้ถึง 43% จากทั้งหมด
ล่าสุดได้มีการติดต่อกับผู้ผลิตรถยนต์ค่ายยุโรปที่จะพัฒนาผลิตภัณฑ์ใหม่ๆ เช่น canopies และ  van-liner ซึ่งคาดว่าจะเริ่มออกจำหน่ายได้ในปี 2560
แม้ว่าราคาน้ำมันได้ปรับขึ้น แต่บริษัทพยายามรักษาอัตราการทำกำไรสำหรับสินค้าบรรจุภัณฑ์ (packaging) ให้มีผลกระทบน้อยด้วยบริหารสินคงคลังและการจัดซื้อวัตถุดิบให้มีประสิทธิภาพ
มีผลิตภัณฑ์ใหม่ๆเกี่ยวกับ insulation ที่จะออกสู่ตลาด ในสินค้าประเภท Aerovlex (AFC) ให้มีประสิทธิผลที่ดีขึ้นเพื่อตอบสนองต่อเทคโนโลยียานยนต์ใหม่ๆที่มีความเร็วสูง อัตรากำไรขั้นต้นในธุรกิจนี้ยังสูงที้เหนือกว่าระดับ 40% บริษัทจะพยายามเน้นตลาดอาเซียนซึ่งมีศักยภาพมากยิ่งขึ้น
คาดการณ์กำไรหลักไตรมาส 2/60 (สิ้นสุด ก.ย.60) จะสามารถเติบโตในอัตรา 2 หลักได้ (double-digit) คือ เพิ่ม 13% เทียบช่วงเดียวกันของปีก่อนแต่หากเป็นกำไรสุทธิอาจจะอ่อนลง เทียบช่วงเดียวกันของปีก่อน เพราะฐานปีที่แล้วมีกำไรอัตราแลกเปลี่ยน
คงคำแนะนำ ซื้อ กำหนดราคาพื้นฐานไว้ที่ 17.00 บาท ซึ่งประเมินด้วย P/E ปี 60 ที่ 25 เท่า สะท้อนอัตราเติบโต CAGR 3 ปีที่ 25% หรือคิดเป็น PEG ที่ 1 เท่า